Andrine Tomter

Andrine Tomter (født 5. februar 1995) er en norsk fotballspiller som spiller for den italienske klubben Inter.

Klubbkarriere 
Tomter kommer fra Drøbak og startet karrieren i Drøbak/Frogn. Som 13-åring gikk hun videre til Kolbotn, hvor hun debuterte i Toppserien i 2011. Etter flere sesonger i Kolbotn gikk hun til Avaldsnes før 2016-sesongen. 

I 2017 signerte hun for nederlandske FC Twente.

Vålerenga (2018–2023) 
I juni 2018 ble det kjent at hun hadde signert for Vålerenga. Med Vålerenga har hun vunnet ett seriemesterskap og to cupmesterskap. I juni 2023 ble det kjent at hun kom til å forlate klubben når kontrakten gikk ut 1. juli. Hun spilte totalt 102 offisielle kamper for Vålerenga.

Landslagskarriere 
Tomter har landskamper for en rekke aldersbestemte landslag. Hun debuterte for det norske A-landslaget i 2014.

Annet 
Sammen med lagvenninne i Vålerenga, Sigrid Heien Hansen, har hun hatt podcasten #hunpresterer. Hvor de blant annet hadde statsminister Erna Solberg som gjest.

Referanser

Eksterne lenker
 

Norske fotballspillere
Norske damelandslagsspillere i fotball
Norske fotballspillere i Nederland
Norske fotballspillere i Italia
Fotballspillere for Kolbotn Fotball Kvinner
Fotballspillere for Avaldsnes
Fotballspillere for FC Twente
Fotballspillere for Vålerenga Fotball Damer